Die wyse man. – 'n Skrywer se blok
Julie 20, 2018 Julie 20, 2018
Ons almal ken die storie van die wyse man. Die een wat sy huis op die rots gebou het. Ek is seker daarvan dat sy pa of ma of oupa of ouma ook voorheen hul huise op die rots gebou het. Diep fondasie gegrawe en die stene een vir een gelê. Of miskien was hul huis uit die rotsberg uitgekerf en het hul daar binne gebly sodat die wind en weer hul nie skade kon aandoen nie.
Waarop bou jy, jou huis? Want waarop jy, jou huis bou gaan jou kind ook sy of haar huis bou. Hulle sal bou soos jy bou, so jy is die een wat sal moet seker maak die fondasie is reguit gelê. As die fondasie skeef is omdat jou woorde en jou aksies nie bymekaar uitkom nie, gaan die huis skeef gebou wees en dalk nie die aanslae van die wind of die weer oorleef nie. Wat as die wolf kom? Sal jou huis inmekaar sak of sal die mure so stewig wees dat die wolf 'n ander ingang moet probeer vind? Is jul vuurtjie aan in die kaggel met die waarheid en sal dit ook keer dat de wolf nie kan inkom nie?
Onthou, ons kinders maak soos ons maak en as ons sien dat hul ook naby die Here wil leef mag ons maar trots wees daarin.
8 thoughts on "Die wyse man."
Julie 20, 2018 at 12:09 nm
Sonell, eintlik is hierdie harde woorde, die harde werklikheid. Op my ouderdom sit mens dikwels met armsvol selfverwyt oor die foute wat jy gemaak het. Foute wat nou eers ñ impak op jou kinders se lewens het. Mag julle jong ouers hierdie skrywe van jou vir hulself omhoog hou sodat die waarheid daagliks kan insink.
Julie 20, 2018 at 2:12 nm
So waar Una. Onthou net altyd, jy is net mens en mense maak foute. xxx
Julie 20, 2018 at 1:22 nm
Die opvoedingsfondasie is die heel belangrikste. Niemand kan dit ooit wegneem van jou kind af nie. Dis die beste belegging wat enige ouer ooit kan doen. Wyse woorde ,Sonell!
Julie 20, 2018 at 2:13 nm
Netso Perdebytjie! Dankie*
Julie 20, 2018 at 4:06 nm
Baie goed geskryf Sonell en dis ware woorde. Ek wens ek het so 'n bietjie meer daaroor gedink in die dae toe my kinders nog klein was, maar soms is 'n mens te besig met ander minder belangrike sake.
Julie 21, 2018 at 7:55 nm
Dankie Hester. Dit is so. Ek dink die ouer generasies het ander dinge as belangrik beskou. Nie dat kinders grootmaak nie belangrik was nie. Dit was beslis. Maar die jonger generasies is baie meer ingesteld op die sielkundige en emosionele welstand van hul kinders. Dit kan goed wees, maar ook net tot op 'n punt. Mens moet dit ook nou nie oordoen nie.
Julie 22, 2018 at 7:59 vm
Jy is so reg. Ek het al gedink iemand gaan my stenig as ek sê klein kindertjies oorheers deesdae die ouers, die gemeenskap, die geselskap en die lewenswyse in die algemeen. Dit kan nie gesond wees nie.